Elektrod hidrogen piawai

Elektrod hidrogen piawai ialah sebuah elektrod redoks yang menjadi asas atau rujukan terhadap skala kekuatan redoks elektrokimia, keupayaan elektrod piawai. Nilai keupayaan elektrod mutlak ialah anggaran  pada 25 °C, tetapi untuk disesuaikan menjadi rujukan terhadap elektrod-elektrod lain, nilai keupayaan elektrod piawai (E°) hidrogen ditakrifkan sebagai sifar volt dalam mana-mana suhu. Dengan ini, mana-mana elektrod boleh dipasangkan dengan elektrod ini untuk memperoleh nilai keupayaan piawai mereka. Elektrod hidrogen adalah berdasarkan tindak balas separa ini:

2 H+(ak) + 2 e− → H2(g)

Pembinaan 

Elektrod hidrogen piawai dibina seperti rajah di sebelah kanan, dengan bahan dan radas yang berikut:

 Elektrod platinum (dilapisi hitam platinum)
 Gas hidrogen
 Larutan suatu asid dengan kepekatan H+ = 1 mol dm−3
 Penutup hidro untuk mengelakkan campur tangan gas oksigen
 Salur ke satu lagi radas elektrod yang ingin dikaji, dan boleh dipasang secara terus atau tidak untuk melengkapkan aliran elektron.

Kadar jerapan tinggi platinum menyebabkan permukaan elektrod platinum perlu dilindungi daripada bahan-bahan yang boleh mengganggu elektrod, termasuk sebilangan bahan organik serta gas oksigen.

Rujukan 

Elektrod
Teknologi hidrogen